open-index/open-wikipedia-markdown huggingface dataset:
1507

ஆண்டு **1507** (**[[ரோம எண்ணுருக்கள்|MDVII]]**) பழைய யூலியன் நாட்காட்டியில் வெள்ளிக்கிழமையில் துவங்கிய சாதாரண ஆண்டு ஆகும்.

## நிகழ்வுகள்
* ஏப்ரல் 25 - மார்ட்டின் வால்ட்சீமூல்லர் தனது *Cosmographiae Introductio* ("பொது அண்டவமைப்பியத்துக்கான அறிமுகம்) நூலையும், தனது நண்பர் அமெரிகோ வெஸ்புச்சியின் நினைவாகத் தான் பெயரிட்ட அமெரிக்காக்களைத் தனிக் கண்டமாகக் காட்டும் வரைபடத்தையும் வெளியிட்டார்.
* சூலை 4 - மார்ட்டின் லூதர் கத்தோலிக்க திருச்சபையின் போதகராக நியமிக்கப்பட்டார்.
* ஆகத்து 20 - குரு நானக் சீக்கிய சமயத்தின் தலைவராகவும், அதன் முதலாவது குருவாகவும் ஆனார்.
* உசுப்பெக்குகள் எராத் நகரைக் கைப்பற்றியதை அடுத்து திமூரித் வம்சம் முடிவுக்கு வந்தது.
* போர்த்துக்கீசர் மொசாம்பிக், மற்றும் சுகுத்திரா, லாமு தீவுகளையும் கைப்பற்றினர்.

## பிறப்புகள்
* சூலை 25 - நான்காம் சாமராச உடையார், மைசூர் மன்னர் (இ. 1576)
* ஆன் பொலின், இங்கிலாந்தின் எட்டாம் ஹென்றியின் இரண்டாவது மனைவி (இ. 1536)

## இறப்புகள்

## மேற்கோள்கள்

*
சிட்டகாங் பல்கலைக்கழகம்

**சிட்டகாங் பல்கலைக்கழகம்**, வங்காளதேசத்தின் சிட்டகாங் நகரத்துக்கு அருகில் உள்ளது. இங்கு 23000 மாணவர்கள் படிக்கின்றனர். வங்காளதேசத்தில் பெரும்பரப்பில் அமைந்துள்ள பல்கலைக்கழங்களில் இதுவும் ஒன்று. இங்கு 750 ஆசிரியர்கள் பாடம் கற்பிக்கின்றனர்.

## கல்வி
### துறைகள்

:அறிவியல்
* வேதியியல்
* இயற்பியல்
* கணிதவியல்
* புள்ளியியல்
* சூழல் வேதியியல்

:பொறியியல்
* மின்னணுவியல் & தகவல் தொடர்பியல்
* கணிப்பொறியியல்

:உயிரிசார் படிப்புகள்
* தாவரவியல்
* விலங்கியல்
* நுண்ணுயிரியல்
* உயிர்வேதியியல், மூலக்கூற்றியல்
* புவியியல்
* மண்ணியல்
* மரபணுவியல்
* உளவியல்
* மருந்தியல்

:கலை
* சமசுகிருதம்
* வங்காளம்
* ஆங்கிலம்
* பாளி
* வரலாறு
* மெய்யியல்
* கவின் கலை
* இசுலாமிய வரலாறும் பண்பாடும்
* இசுலாமியப் படிப்பு
* அரபியும், பாரசீகமும்
* மொழியியல்

:சட்டம்
* சட்டத் துறை

## சான்றுகள்

## இணைப்புகள்

*  பல்கலைக்கழகத்தின் வலைத்தளம்
*  புவியியல் துறை 
*  மரபணுவியல், உயிரித்தொழினுட்பத் துறை 
*  சந்தைப்படுத்தலியல் துறை 
* இயற்பியல் துறை 

பகுப்பு:வங்காளதேச பல்கலைக்கழகங்கள்
பகுப்பு:சிட்டகாங் மாவட்டம்
மும்பை மத்திய சிறை

**மும்பை மத்திய சிறை**, 1926ஆம் ஆண்டில் கட்டப்பட்டது. இது ஆர்த்தர் ரோடு சிறைச்சாலை என்றும் அழைக்கப்படுகிறது. இது மும்பையில் உள்ள பெரிய சிறைச்சாலை என்பதும் குறிப்பிடத்தக்கது. இந்த சிறைச்சாலை  பரப்பளவில் அமைந்துள்ளது.

இந்த சிறையில் 800 கைதிகளை தங்க வைக்குமளவுக்கு இடம் அமைத்து கட்டப்பட்டது. தற்போது 2000 கைதிகள் தங்க வைக்கப்பட்டுள்ளனர்.

## மேலும் பார்க்க
* ஏர்வாடா மத்திய சிறை

## சான்றுகள்

பகுப்பு:மும்பை
பகுப்பு:இந்தியாவில் உள்ள சிறைச்சாலைகள்
வேதரத்தினம் அப்பாகுட்டி

**வேதரத்தினம் அப்பாகுட்டிப் பிள்ளை** *(Vedaratnam Appakutti Pillai)* என்பவர் ஓர் இந்திய சுதந்திர போராட்ட வீரர், சமூக சேவகர் மற்றும் கத்தூரிபா காந்தி அறக்கட்டளையின் இணை நிறுவனர் ஆவார். கத்தூரிபா காந்தி அறக்கட்டளை என்பது இந்தியாவின் தமிழ்நாடு மாநிலத்தில் உள்ள கிராமப்புறப் பகுதிகளில் பெண்களின் நலனுக்காகப் பணியாற்றும்  இலாப நோக்கமற்ற ஒரு அரச சார்பற்ற அமைப்பு ஆகும். சுதந்திரக் கொள்கையில் நாட்டமுடை செயல்வீரரான வேதரத்தினம் என்ற உப்பு வியாபாரியின் மகனாக தமிழ்நாட்டில் இவர் பிறந்தார். தன்னுடைய தந்தையின் எண்ணங்களை ஈடேற்றும் வகையில்  நாகப்பட்டினம் மாவட்டத்தில் இருக்கும் வேதாரண்யத்தில் வறுமையால் வாடும் ஏழைப் பெண் குழந்தைகள் கல்வி கற்க வேண்டும் என்பதற்காகக் கத்தூரிபா காந்தி கன்னிகா குருகுலம் என்ற கிராமப்புற உண்டு உறைவிடப் பள்ளியைத் தொடங்கினார். அச்சுப்பள்ளி, மின்னணு மற்றும் கணிப்பொறிப் பயிற்சிப்பள்ளி சாம்பிராணி போன்ற நறுமணப் பொருகள் தயாரிக்கும் தொழிற்சாலை எனப் படிப்படியாக இந்நிறுவனம் வளர்ச்சியடைந்தது. 1989 ஆம் ஆண்டு இந்திய அரசாங்கம் நாட்டின் நான்காவது பெரிய விருதான பத்மசிறீ விருதை இவருக்கு வழங்கிச் சிறப்பித்துள்ளது.

## மேற்கோள்கள்

பகுப்பு:பத்மசிறீ விருது பெற்ற தமிழர்கள்
பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:நாகப்பட்டினம் மாவட்ட மக்கள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
குவிக்கர்

**குவிக்கர்**, வாடிக்கையாளர்களின் விளம்பரங்களை இணையதளம் மூலமாக வெளியிடுகிறது. இந்த நிறுவனம் இந்தியாவிலுள்ள பெங்களூரில் தலைமையகத்தை கொண்டுள்ளது. இதை பிரண்ய் சுலேத் என்பவர் 2008ஆம் ஆண்டில் நிறுவினார். 2013ஆம் ஆண்டில் 12 மில்லியன் (1.2 கோடி) விளம்பரங்களை இதன் இணையதளம் வாயிலாக வெளியிட்டது. கிட்டத்தட்ட ஆயிரம் இந்திய நகரங்களில் வாகனங்கள், மின்னணு இயந்திரங்கள், வீடு விற்பனை என வெவ்வேறு விளம்பரங்களை வெளியிட்டுள்ளது.

குவிக்கர் தளத்தில் வாடிக்கையாளர்கள் தங்கள் பொருட்களை விற்பது தொடர்பாகவும், வாங்குவது தொடர்பாகவும் விளம்பரங்களை வெளியிடலாம். இந்த தளத்தில் தவறிய அழைப்பை ஏற்படுத்தவும், உடனடி செய்தி அனுப்பவும் வசதி உள்ளது 

## சான்றுகள்

* 

## இணைப்புகள்
* 

பகுப்பு:இந்திய நிறுவனங்கள்
இரண்டாம் தாதோப திச்சன்

**இரண்டாம் தாதோப திச்சன்** (Dathopa Tissa II of Anuradhapura) என்பவன் ஏழாம் நூற்றாண்டில் அனுராதபுர இராசதானியை ஆண்டு வந்த மன்னர்களுள் ஒருவன் ஆவான். இவன் அனுராதபுர இராசதானியை 664 ஆம் ஆண்டு தொடக்கம் 673 ஆம் ஆண்டு வரை ஆட்சி செய்தான். இவன் இவனது சகோதரனான முதலாம் தப்புலனின் பின்னர் ஆட்சி பீடம் ஏறினான். 673 ஆம் ஆண்டின் இவன் இறந்த பின்னர் நான்காம் அக்கபோதி ஆட்சி பீடம் ஏறினான்.

## இவற்றையும் பார்க்க
* ஆட்சியாளர் பட்டியல், இலங்கை
* இலங்கையின் வரலாறு

## மேற்கோள்கள்

## வெளி இணைப்புகள்
* இலங்கையின் அரசர்களும் ஆட்சியாளர்களும்
* கோர்டிங்டனின் (Codrington) இலங்கையின் (Ceylon) சுருக்க வரலாறு

பகுப்பு:அனுராதபுர மன்னர்கள்
பகுப்பு:இலங்கை மௌரிய மன்னர்கள்
பதியப்பட்ட வரலாறு

**பதியப்பட்ட வரலாறு** அல்லது **எழுதப்பட்ட வரலாறு** என்பது, எழுத்து மூலமான பதிவையோ பிற ஆவணப்படுத்தப்பட்ட தகவல்களையோ அடிப்படையாகக் கொண்ட ஒரு வரலாறு சார்ந்த விபரிப்பைக் குறிக்கிறது. பதியப்பட்ட வரலாறு, கடந்தகாலம் குறித்த பிற விபரிப்புகளான தொன்மம் சார்ந்த, வாய்மொழி மூல, தொல்லியல் சார்ந்த விபரிப்புக்களில் இருந்தும் வேறுபட்டது.

பரந்த உலக வரலாற்றைப் பொறுத்தவரை, பதியப்பட்ட வரலாறு, ஏறத்தாழ கிமு 4ம் ஆயிரவாண்டுகளின் பண்டைய உலகம் குறித்த விபரங்களோடு தொடங்குகிறது. இது எழுத்து முறை கண்டுபிடிக்கப்பட்ட காலத்துடன் பொருந்துகிறது. சில புவியியற் பகுதிகள் அல்லது பண்பாடுகளைப் பொறுத்தவரை, பதியப்பட்ட வரலாறு மனித வரலாற்றின் மிக அண்மைக் காலத்திலேயே தொடங்குகிறது. அங்கே எழுத்துமூல ஆவணங்கள் அதிகம் பயன்பாட்டில் இல்லாதிருந்தமையே இதற்குக் காரணமாகும்.

## மேற்கோள்கள்

பகுப்பு:வரலாறு
அனீலசீன்

**அனீலசீன்** *(Anilazine)* என்பது C9H5Cl3N4 என்ற மூலக்கூற்று வாய்ப்பாடு கொண்ட கரிம வேதியியல் சேர்மமாகும். இச்சேர்மம் பயிர்கள் மீது பயன்படுத்தப்பட்டும் ஒரு பூச்சிக்கொல்லியாகும். நைட்ரசன் அணுவைக் கொண்ட பல்லின வளையச் சேர்மமான  மூவசீன் பூஞ்சைக்கொல்லி என்று வகைப்படுத்தப்படுகிறது. புல்வெளிகள், தரைப்பகுதிகள், தானியங்ங்கள், காப்பி,பல்வேறு வகையான காய்கறிகள் மற்றும் பலவகையான பயிர்களைத் தாக்கும் பூஞ்சைகளைக் கட்டுப்படுத்த அனீலசீன் பயன்படுத்தப்படுகிறது. இவைதவிர உருளைக்கிழங்கு மற்றும் தக்காளிப் பயிர்களின் இலைப்புள்ளி நோயையும் கட்டுப்படுத்துகிறது.

## நச்சுத்தன்மை

எலிகள் மற்றும் பூனைகளுக்கு வாய்வழியாகப் புகட்டும் போது பொதுவாக அவற்றிற்கு முறையே வயிற்றுப்போக்கு மற்றும் வாந்தியை உண்டாக்குகிறது. முயல்களின் தோல்மீது படச்செய்த போது அவற்றிற்கு இலேசான தோல் எரிச்சலும் தொடர்ந்து வீக்கம் மற்றும் சிவந்துபோதல் முதலியன ஏற்பட்டன. மற்ற வழிகள் மூலமாக அனீலசீன் ஏற்படுத்தும் பாதிப்பை விட ஊசி மூலம் செலுத்துவது அதிக நச்சுத்தன்மையை வெளிப்படுத்துகிறது.

## மேற்கோள்கள்

IPCS InChem document

## புற இணைப்புகள்
*

பகுப்பு:கரிமச் சேர்மங்கள்
பகுப்பு:மூவசீன்கள்
பகுப்பு:குளோரோ அரீன்கள்
மனவுலி கோட்டை

**மனவுலி கோட்டை**, இந்திய மாநிலமான பஞ்சாபின் மொகாலி மாவட்டத்திலுள்ள மனவுலி என்ற ஊரில் அமைந்துள்ளது. இது மொகாலியில் இருந்து ஏறத்தாழ 11 கி.மீ தொலைவில் உள்ளது. இந்த கோட்டை தரைமட்டத்தில் இருந்து 20 அடி உயரத்தில் அமைந்துள்ளது.

## படங்கள்

File:Manauli Fort,district SAS Nagar Mohali, Punjab 01.JPG|கோட்டை
File:Manauli Fort,district SAS Nagar Mohali, Punjab 02.JPG|கோட்டையின் உட்பகுதி
File:Manauli Fort,district SAS Nagar Mohali, Punjab 03.JPG|கோட்டையின் முழுத் தோற்றம்
File:Manauli Fort,district SAS Nagar Mohali, Punjab 04.JPG|கோட்டையிலுள்ள பனை மரங்கள்


## வெளி இணைப்புகள்
* http://www.tribuneindia.com/2001/20010331/windows/main3.htm
*http://punjabitribuneonline.com/2013/12/%E0%A8%87%E0%A8%A4%E0%A8%BF%E0%A8%B9%E0%A8%BE%E0%A8%B8%E0%A8%95-%E0%A8%A4%E0%A9%87-%E0%A8%AA%E0%A9%81%E0%A8%B0%E0%A8%BE%E0%A8%A4%E0%A8%A8-%E0%A8%87%E0%A8%AE%E0%A8%BE%E0%A8%B0%E0%A8%A4%E0%A8%BE/

## சான்றுகள்

பகுப்பு:மொகாலி மாவட்டம்
பகுப்பு:பஞ்சாப் (இந்தியா) கோட்டைகள்
நிலையான அலை

thumb|கருமை நிற அலைகள் நிலையான அலைகள்

சமவீச்சு மற்றும் சம அலைநீளம் உடைய இரு முன்னேறு அலைகள்,நேர்க்கோட்டில் எதிரெதிர்த் திசைகளில் செல்லும்போது, ஒன்று மற்றொன்றின் மீது மேற்பொருந்துவதால் **நிலையான அலைகள்** (standing wave) உருவாகின்றன. தொகுபயன் வீச்சு பெருமமாகும் இடம் எதிர்கணுக்கள் எனப்படுகிறது. தொகுபயன் வீச்சு சிறுமமாகும் (சுழியாகும்) இடம் கணுக்கள் எனப்படுகிறது.

## சிறப்பியல்புகள்
நிலையான அலைகளின் சிறப்பியல்புகள் பின்வருமாரு
thumb|left|500px|கணுக்களும் எதிர்கணுக்களும்
* அலை வடிவம் நிலையாக இருக்கும்.
* கணுக்களும் எதிர்கணுக்களும் மாறிமாறி உருவாகின்றன.
* இடப்பெயர்ச்சி சுழியாகும் புள்ளிகள் கணுக்கள் என்றும் இடப்பெயர்ச்சி பெருமமாகும் புள்ளிகள் எதிர்க்கணுக்கள் என்றும் கூறப்படும்.
* கணுக்களில் அழுத்த மாற்றம் பெருமமாகவும் எதிர்க்கணுக்களில் அழுத்த மாற்றம் சிறுமமாகவும் இருக்கும்.
* கணுக்களில் உள்ள துகள்களைத் தவிர மற்ற அனைத்துத் துகள்களும் சம அலைவு காலத்துடன் தனிச்சீரிசை இயக்கத்தை மேற்கொள்கின்றன.
* ஒவ்வொரு துகளின் வீச்சும் சமமல்ல. எதிர்க்கணுக்களில் பெருமமாக உள்ள வீச்சு, குறைந்து கொண்டே சென்று கணுக்களில் சுழியாகும்.
* கணுக்களில் சுழியாக உள்ள துகள்களின் திசைவேகம், அதிகரித்துச் சென்று எதிர்க் கணுக்களில் பெருமமாகிறது.
* நிலையான அலையில் ஆற்றல் மாற்றப்படுவதில்லை. ஒவ்வொரு அதிர்வின் போதும், ஊடகத் துகள்கள் அனைத்தும் அவற்றின் நடுநிலைப் புள்ளியை ஒரே காலத்தில் இரு முறைகள் கடக்கின்றன.
* ஒரு பிரிவிலுள்ள துகள்கள் அனைத்தும் ஒத்த கட்டத்திலும், அடுத்தடுத்த பிரிவிலுள்ள துகள்கள் எதிரெதிர் கட்டத்திலும் அதிர்வடைகின்றன

## அதிர்வெண்கள்

### அடிப்பபடை அதிர்வெண்கள்
நிலையான அலைகள் பல அதிர்வெண்களின் உருவாகலாம். அப்படியான அதிர்வுகளின் மிகவும் குறைந்த அதிர்வெண் அடிப்படை அதிர்வெண்.

### மேற்சுரங்கள்
நிலையான அலைகளில் அடிப்படை அதிர்வெண்களைவிட அதிகமான அதிர்வெண்களில் அதிரும்போது அவை மேற்சுரங்கள் எனப்படுகிறது.

### சீரிசை
நிலையான அலைகள் பல அதிர்வெண்களில் அதிரலாம். அடிப்படை அதிர்வெண் முதலாம் சீரிசை, பின்னர் மேற்சுரங்கள் இரண்டாம் சீரிசை, மூன்றாம் சீரிசை என வரிசையாகக்கூறப்படுகிறது

## எடுத்துக்காட்டுகள்
இழுவிசையுடன் உள்ள கம்பியை அதிர்வூட்டும் போது, முன்னேறும் குறுக்கலை உருவாகி, கம்பியின் ஒரு முனைக்குச் சென்று எதிரொலித்து மீண்டு வரும். எனவே
நிலையான அலைகள் உருவாகின்றன.

## மேற்கோள்கள்

பகுப்பு:இயற்பியல்
பகுப்பு:அலை இயக்கவியல்
தோவாளை ஊராட்சி ஒன்றியம்

**தோவாளை  ஊராட்சி ஒன்றியம்** , தமிழ்நாட்டின் கன்னியாகுமரி மாவட்டத்தில் உள்ள  ஒன்பது ஊராட்சி ஒன்றியங்களில் ஒன்றாகும்.

தோவாளை ஊராட்சி ஒன்றியம் பதினாறு ஊராட்சி மன்றங்களைக் கொண்டுள்ளது. தோவாளை வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் தோவாளையில் இயங்குகிறது.

## மக்கள் வகைப்பாடு
2011ஆம் ஆண்டு இந்திய மக்கள் தொகைக் கணக்கெடுப்பின் படி, தோவாளை ஊராட்சி ஒன்றியத்தின் மொத்த மக்கள் தொகை 61,765 ஆகும். அதில் பட்டியல் சமூக மக்களின் தொகை  7,313  ஆக உள்ளது.  பட்டியல் பழங்குடி மக்களின் தொகை 282 ஆக உள்ளது. 

## ஊராட்சி மன்றங்கள்
தோவாளை ஊராட்சி ஒன்றியத்தில் அமைந்த 16  கிராம ஊராட்சி மன்றங்கள்:

# தோவாளை
# திருப்பதிசாரம்
# திடல்
# தெரிசனங்கோப்பு
# தெள்ளாந்தி
#தடிக்காரன்கோணம்
# சகாயநகர்
#மாதவலாயம்
# காட்டுபுதூர்
# கடுக்கரை
# ஞாலம்
# ஈசாந்திமங்கலம்
# இறச்சகுளம்
# செண்பகராமன்புதூர்
# பீமநகரி
# அருமநல்லூர்

## வெளி இணைப்புகள்
* கன்னியாகுமரி மாவட்ட ஊராட்சி ஒன்றியங்களின் வரைபடம் 
## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு:கன்னியாகுமரி மாவட்ட ஊராட்சி ஒன்றியங்கள்
அகஸ்தீஸ்வரம் ஊராட்சி ஒன்றியம்

**அகஸ்தீஸ்வரம்  ஊராட்சி ஒன்றியம்** , தமிழ்நாட்டின் கன்னியாகுமரி  மாவட்டத்தில் உள்ள ஒன்பது ஊராட்சி ஒன்றியங்களில் ஒன்றாகும்.

அகஸ்தீஸ்வரம் ஊராட்சி ஒன்றியம் 12 ஊராட்சி மன்றங்களைக் கொண்டுள்ளது. அகஸ்தீஸ்வரம் வட்டத்தில் உள்ள  இவ்வூராட்சி ஒன்றியத்தின் வட்டார வளர்ச்சி அலுவலகம் அகஸ்தீஸ்வரத்தில் இயங்குகிறது.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, அகஸ்தீஸ்வரம் ஊராட்சி ஒன்றியத்தின் மொத்த மக்கள் தொகை  43,632  ஆகும். அதில்  பட்டியல் சாதி மக்களின் தொகை  3,721  ஆக உள்ளது.  பட்டியல் பழங்குடி மக்களின் தொகை 96 ஆக உள்ளது. 
## ஊராட்சி மன்றங்கள்
அகஸ்தீஸ்வரம் ஊராட்சி ஒன்றியத்தில் உள்ள 12 ஊராட்சி மன்றங்களின் விவரம்;

# தேரேகால்புதூர்
# சுவாமிதோப்பு
# இராமபுரம்
# பஞ்சலிங்கபுரம்
# வடக்கு தாமரைகுளம்
# நல்லூர்
#மகாராஜபுரம்
# லீபுரம்
# குலசேகரபுரம்
# கோவளம்
# கரும்பாட்டூர்
# இரவிபுதூர்

 

## வெளி இணைப்புகள்
* கன்னியாகுமரி மாவட்ட ஊராட்சி ஒன்றியங்களின் வரைபடம் 
## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு:கன்னியாகுமரி மாவட்ட ஊராட்சி ஒன்றியங்கள்
இராஜாக்கமங்கலம் ஊராட்சி ஒன்றியம்

**இராஜாக்கமங்கலம்  ஊராட்சி ஒன்றியம்** , இந்தியாவின்  தமிழ்நாட்டின் கன்னியாகுமரி மாவட்டத்தில் உள்ள  ஒன்பது ஊராட்சி ஒன்றியங்களில் ஒன்றாகும். 

அகத்தீஸ்வரம் வட்டத்தில் அமைந்த, இராஜாக்கமங்கலம்  ஊராட்சி ஒன்றியம் 12 ஊராட்சி மன்றங்களைக் கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் இராஜாக்கமங்கலத்தில் இயங்குகிறது.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, இராஜாக்கமங்கலம் ஊராட்சி ஒன்றியத்தின் மொத்த மக்கள் தொகை  88,200  ஆகும். அதில்  பட்டியல் சாதி மக்களின் தொகை  2,407  ஆக உள்ளது.  பட்டியல் பழங்குடி மக்களின் தொகை 36 ஆக உள்ளது.

## ஊராட்சிகள்
இராஜாக்கமங்கலம் ஊராட்சி ஒன்றியத்தில் உள்ள 12  கிராம ஊராட்சி மன்றங்கள்; 

# இராஜாக்கமங்கலம்
# புத்தேரி
# பறக்கை
# பள்ளம்துறை
# மேலசங்கரன்குழி
# மேலகிருஷ்ணன்புதூர்
# மணக்குடி
# கேசவன்புத்தன்துறை
# கணியாகுளம்
# எள்ளுவிளை
# தர்மபுரம்
# ஆத்திகாட்டுவிளை

## வெளி இணைப்புகள்
* கன்னியாகுமரி மாவட்ட ஊராட்சி ஒன்றியங்களின் வரைபடம் 
## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு:கன்னியாகுமரி மாவட்ட ஊராட்சி ஒன்றியங்கள்
தக்கலை ஊராட்சி ஒன்றியம்

**தக்கலை  ஊராட்சி ஒன்றியம்** என்பது இந்தியாவின் தமிழ்நாட்டின் கன்னியாகுமரி மாவட்டத்தில் உள்ள ஒன்பது ஊராட்சி ஒன்றியங்களில் ஒன்றாகும்.

தக்கலை ஊராட்சி  ஒன்றியம் ஏழு ஊராட்சி மன்றங்களைக் கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் தக்கலையில் இயங்குகிறது.

## மக்கள் வகைப்பாடு
2011ஆம் ஆண்டு இந்திய மக்கள் தொகை கணக்கெடுப்பின் படி, தக்கலை ஊராட்சி ஒன்றியத்தின் மொத்த மக்கள் தொகை  57,180  ஆகும். அதில்  பட்டியல் இன மக்களின் தொகை  2,419  ஆக உள்ளது.  பட்டியல் பழங்குடி மக்களின் தொகை 21 ஆக உள்ளது.
## ஊராட்சி மன்றங்கள்
தக்கலை  ஊராட்சி ஒன்றியத்தில் உள்ள ஊராட்சி மன்றங்களின் விவரம்; 
#சடையமங்கலம் 
#கல்குறிச்சி
#முத்தலக்குறிச்சி 
#ஆத்திவிளை
#மருதூர்குறிச்சி 
#நுள்ளிவிளை 
#திக்கணங்கோடு

## வெளி இணைப்புகள்
* கன்னியாகுமரி மாவட்ட ஊராட்சி ஒன்றியங்களின் வரைபடம் 
## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு:கன்னியாகுமரி மாவட்ட ஊராட்சி ஒன்றியங்கள்
திருவட்டாறு ஊராட்சி ஒன்றியம்

**திருவட்டாறு  ஊராட்சி ஒன்றியம்** , தமிழ்நாட்டின் கன்னியாகுமரி  மாவட்டத்தில் உள்ள ஒன்பது ஊராட்சி ஒன்றியங்களில்  ஒன்றாகும்.

திருவட்டாறு வட்டத்தில் உள்ள  திருவட்டாறு ஊராட்சி  ஒன்றியம்  10 ஊராட்சி மன்றங்களைக் கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் திருவட்டாறில்  இயங்குகிறது.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, திருவட்டாறு ஊராட்சி ஒன்றியத்தின் மொத்த மக்கள் 70,834  தொகை  ஆகும். அதில்  பட்டியல் சாதி மக்களின் தொகை   1,743  ஆக உள்ளது.  பட்டியல் பழங்குடி மக்களின் தொகை  2,191  ஆக உள்ளது.

## ஊராட்சி மன்றங்கள்
திருவட்டாறு ஊராட்சி ஒன்றியத்தில் உள்ள பத்து ஊராட்சி மன்றங்கள் விவரம்;
# ஏற்றகோடு
# சுரளகோடு
# பேச்சிப்பாறை
# குமரன்குடி
# காட்டாத்துறை
# கண்ணனூர்
# செறுகோல்
# பாலாமோர்
# அயக்கோடு
# அருவிக்கரை

## வெளி இணைப்புகள்
* கன்னியாகுமரி மாவட்ட ஊராட்சி ஒன்றியங்களின் வரைபடம் 
## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு:கன்னியாகுமரி மாவட்ட ஊராட்சி ஒன்றியங்கள்
பென்னி தயாள்

240px||thumb|right
**பென்னி தயாள்** ()  பிறப்பு 13 மே 1984) என்பவர் திரைப்படப் பின்னணிப் பாடகர் ஆவார். மேற்கத்திய பாணியில் பாப் இசை பாடுவதில் வல்லவர். சென்னை கிறித்தவக் கல்லூரியில் இதழியல் மற்றும் மக்கள் செய்தித் தொடர்பியல் படித்துவந்த காலத்தில் எஸ்5 என்ற பெயரில்  உருவான இசைக் குழுவில் சேர்ந்து பாடத் தொடங்கினார். திரைப்பட இசை அமைப்பாளர் ஏ. ஆர். ரகுமான் பென்னி தயாளின் திறமையைக் கண்டறிந்து வாய்ப்புக் கொடுத்தார்.

பல்லே லக்கா  பல்லே லக்கா, டாக்சி டாக்சி, ஓ மணப் பெண்ணே போன்ற இவர் பாடிய பாடல்கள் திரை உலகில் பெயர் பெற்றன.  பென்னி தயாள் நடனம் ஆடுவதிலும் விருப்பமும் ஆற்றலும் கொண்டவர். துபாயில் வளர்ந்து பள்ளிக் கல்வியை அங்கு முடித்தார்.

## மேற்கோள்கள்

பகுப்பு:இந்தியத் திரைப்படப் பாடகர்கள்
பகுப்பு:1984 பிறப்புகள்
பகுப்பு:வாழும் மக்கள்
பெலிக்சு யூரியேவிச் சீகல்

**பெலிக்சு யூரியேவிச் சீகல்** *(Felix Yurievich Ziegel)* (, மார்ச் 20, 1920 - நவம்பர் 20, 1988) ஓர் சோவியத் ஒன்றிய ஆய்வாளர்,அண்டவியல் முதுமுனைவர், வானியலிலும் விண்வெளித் தேட்ட்த்திலும் 40-க்கும் மேற்பட்ட மக்கள் அறிவியல் நூலின் ஆசிரியர், உருசிய வான் அயற்பொருளியலாளர் ஆவார். மேலும் இவர் மாஸ்கோ வான்பறப்பியல் நிறுவனத்தில் விரிவுரையாளர். சோவியத் வான் அயற்பொருள் ஆய்வைச் சோவியத் வான் அயற்பொருள் ஆய்வுக்குழுவில் ஒருங்கிணைத்தவர்களில் ஒருவர்.1967 நவம்பர் 18 இல் ஒரேநாளில் சோவியத் ஒன்றிய வான் அயற்பொருள் கண்ட இடங்களைப் பற்றிய சோவியத் மையத் தொலைக்காட்சி பேச்சால் புகழ் ஈட்டி வான் அயற்பொருள் சார்ந்த பல கடிதங்களைப் பெற்றவர். திசைதிருப்புபவரது போராட்டத்தில் இறுதியாக 1976 இல் தோல்விகண்ட இவர், பின்னர் சொந்தமாகத் தன் வான் அயற்பொருள் ஆய்வைத் தொடர்ந்துள்ளார்.. இவர்1988 நவம்பரில் இறந்தார். அப்போது தன்மகளின் ஆவணக்கூட்த்தில் 17 தொகுதி ஆய்வு திரட்டுகளை விட்டுச் சென்றுள்ளார்.

## மேற்கோள்கள்

பகுப்பு:1920 பிறப்புகள்
பகுப்பு:1988 இறப்புகள்
பகுப்பு:உருசிய வானியலாளர்கள்
பகுப்பு :சோவியத் வானியலாளர்கள்
ரோடியம்(IV) ஆக்சைடு

**ரோடியம்(IV) ஆக்சைடு** *(Rhodium(IV) oxide)* என்பது RhO2  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் ரோடியம் ஈராக்சைடு என்றும் அழைக்கப்படுகிறது.
 
## அமைப்பு

நாற்கோணக உரூத்தைல் கனிமத்தின் வடிவமைப்பை ரோடியம்(IV) ஆக்சைடு ஏற்றுள்ளது.

## இயற்பியல் பண்புகள்

RhO2 சேர்மத்தின் மின்னெதிர்ப்புத்தன்மை மதிப்பு  <10−4 ஒம்.செ.மீ. ஆகும்.  850 °செ வெப்பநிலையில் காற்றில் இச்சேர்மம் RhO3  ஆகவும் 1050 ° செ வெப்பநிலையில் ரோடியம் உலோகம் மற்றும் ஆக்சிசனாகவும் சிதைவடைகிறது.
 

## வேதிப்பண்புகள்

ரோடியம்(IV) ஆக்சைடு கரைப்பான்கள் எதிலும் கரைவதில்லை. சூடான இராசத் திராவகத்திலும் கரைவதில்லை என்பது குறிப்பிடத்தக்கது.

## மேற்கோள்கள்

## இவற்றையும் காண்க
*ரோடியம்
*ரோடியம்(III) ஆக்சைடு

பகுப்பு:ஆக்சைடுகள்
பகுப்பு:ரோடியம் சேர்மங்கள்
உதகமண்டலம் ஊராட்சி ஒன்றியம்

thumb|உதகமண்டலத்தின் இடவமைவு
**உதகமண்டலம் ஊராட்சி ஒன்றியம்** , தமிழ்நாட்டின் நீலகிரி மாவட்டத்தில் உள்ள 6 ஊராட்சி ஒன்றியங்களில் ஒன்றாகும்.  உதகமண்டலம்  ஊராட்சி  ஒன்றியம் 26 ஊராட்சி மன்றங்களைக் கொண்டுள்ளது. இந்த ஊராட்சி ஒன்றியத்தின் வட்டார வளர்ச்சி அலுவலகம் உதகமண்டலத்தில் இயங்குகிறது.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, கோத்தகிரி ஊராட்சி ஒன்றியத்தின் மொத்த மக்கள் தொகை  1,08,05 பேர் ஆவர். அதில்  பட்டியல் சாதி மக்களின் தொகை  29,820 பேர்  ஆவர்.  பட்டியல் பழங்குடி மக்களின் தொகை  3,015 பேர் ஆவர். 

## ஊராட்சி மன்றங்கள்
உதகமண்டலம் ஊராட்சி ஒன்றியத்தின் ஊராட்சி மன்றங்கள்; 

# கக்குச்சி
# அஜ்ஜுர்
# டி.மணியட்டி
# தும்மனட்டி
# கெந்தொரை
# மைனலை
# பரலட்டி
# உல்லத்தி
# தலைகுந்தா
# ஆடாசோலை
# தொட்டபெட்டா
# தூனேரி
# அணிக்கொரை
# தொரையட்டி
# கடநாடு
# சின்னகுன்னூர்
# தாவணி
# எப்பநாடு
# இடுஹட்டி
# கூக்கல்
# கூக்கல்தொரை
# நஞ்சநாடு
# குருத்துக்குளி
# மேல்கெளஹட்டி
# எம்.பாலடா
# போர்த்தியாடா

## வெளி இணைப்புகள்
* நீலகிரி மாவட்டத்தின் 4 ஊராட்சி ஒன்றியங்களின் வரைபடம் 
## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு: நீலகிரி மாவட்ட  ஊராட்சி ஒன்றியங்கள்
ஜேம்சு புரூசு

**இளவரசர் யாகோவ்**அல்லது **ஜேம்சு டானியல் புரூசு (James Daniel Bruce)** ( உருசிய மொழியில்: *கிராஃப் யாகோவ் விலிமோவிச் புரூசு*) (11 மே 1669 - 30 ஏப்பிரல் 1735) ஓர் உருசிய அரசியலாளர். படைத்துறைத் தலைவர், புரூசு இனக்குழு சார்ந்த சுகாட்லாந்தியர்,உருசியப் முதலாம் பீட்டரின் (மகா பீட்டரின்) கூட்டாளி. இவரது முன்னோர் 1649 இல் இருந்தே உருசியாவில் வாழ்ந்துவருகின்றனர். இவர் முதல் புனித பீட்டர்சுபர்கின் படை ஆளுநரான இராபர்ட் புரூசின் (1668–1720) உடன்பிறப்பாவார்.

## போர்ப்பணிகள்
இவர் ஆட்டோமன் பேரரசை எதிர்த்த பீட்டர் மாமன்னனின் உருசிய–துருக்கிப் போரிலும்(1686-1700), கிரீமியப் பரப்புரைகளிலும் (1687, 1689) அசோவ் பரப்புரைகளிலும் (1695–1696) பங்கேற்றார். மாபெரும் வடக்குப் போரின்போது புரூசு காலாட்படை, பொதுப்படை மேலராக பணியமர்த்தப்பட்டார்.  நார்வா போரில் 1700 இல் சுவீடியப் படைகளையும் அதன் கட்டளைத் தளபதியான இமிரேத்தி இளவரசர் அலெக்சாந்தரையும் (1674–1711)   வெற்றிகாண, அப்போது பெரிதும் சீர்குலைக்கப்பட்டிருந்த உருசியக் காலாட்படையின் புத்துயிர்ப்பில் இவர் பெரும்பங்குபற்றினார். இவர் 1709 இல் நடந்த போல்தாவா போரில் காட்படையின் கட்டளைத் தளபதியாக விளங்கியுள்ளார். இதற்காக இவருக்கு ஆந்திரூ ஆணைவழி மாவீரர் பட்டம் வழங்கப்பட்டது.   இவர் 1721 இல் உருசிய மன்னர்களில் ஒருவரானார்.

## அறிவியல் பணிகள்
புரூசு உருசியாவில் மெத்த படித்தவரில் ஒருவரும் ஓர் இயற்கையியலாளரும் வானியலாளரும் ஆவார். இவர் 1702 இல் ஓர் உருசிய வான்காணகத்தை மாஸ்கோவில் சுகார்ப்பு கோபுரத்து மேல்மாடியில் நிறுவியுள்ளார்; . புரூசின் அறிவியல் நூலகத்தில் 1,500  தொகுதிகளுக்கும் மேற்பட்ட நூல்கள் 1730 களில் திரண்டுள்ளது. இது பின்னர் உருசிய் அறிவியல் நூலகத்தின் கணிசமான பகுதியானது.

இவர் மாஸ்கோ மக்களிடம்  இரசவாதியகவும் மாயமந்திரக்காரராகவும் அறியப்பட்டவர். இதற்குக் காரணம் இவர் புதுப்பொலிவோடு வடிவமைத்த சுகரோ கோபுர மாளிகையாகும். இது 18 ஆம் நூற்றாண்டு மாஸ்கோவில் ஓர் விந்தையான கட்டிடமாகும். சுகாரோ கோபுர மாளிகையின் சுவர்களில் கருப்பு மாயமந்திரச் செங்கற்கள் பதியப் பட்டுள்ளதாக இதைப்பற்றி அக்காலத்து வதந்தியொன்று நிலவியுள்ளது.

## மேற்கோள்கள்

## வெளி இணைப்புகள்

*Photograph of a page of the Calendar of Bruce, 1710 (etching) from the State Hermitage Museum in St. Petersburg 
*About the Jacob Bruce book collection at the Russian Academy of Sciences Library, St. Petersburg 

பகுப்பு:1669 பிறப்புகள்
பகுப்பு:1735 இறப்புகள்
பகுப்பு:உருசிய வானியலாளர்கள்
இலியூத்மிலா செர்னிக்

**இலியூத்மிலா செர்னிக்** (*Lyudmila Ivanovna Chernykh*, , , **லியூத்மிலா செர்னிஹ்**, 1935 சூன் 13 இல் உருசியாவில் இவானோவா ஒப்லாஸ்துவின் சூயா நகரில் பிறந்த சோவியத் வானியலாளர். இவர் 1960கள் முதல் 1980கள் வரை பல சிறுகோள்களைக் கண்டுபிடித்து பெயர்பெற்றவர். இவற்றை கிரீமியக் குடாவில் உள்ள நவுச்னி நகரத்து கிரீமிய வானியற்பியல் வான்காணகத்தில் இருந்து கண்டுபிடித்தார்.

## மேற்கோள்கள்

## வெளி இணைப்புகள்
* Людмила Ивановна Черных 
* Parajanov Asteroid discovered by L. Chernykh 

பகுப்பு:1935 பிறப்புகள்
பகுப்பு:வாழும் மக்கள்
பகுப்பு:சிறுகோள் கண்டுபிடிப்பாளர்கள்
பகுப்பு:உருசிய வானியலாளர்கள்
பகுப்பு:சோவியத் வானியலாளர்கள்
பகுப்பு:பெண் வானியலாளர்கள்
பகுப்பு:உக்ரைனிய வானியலாளர்கள்
பகுப்பு:உருசியப் பெண் அறிவியலாளர்கள்
பகுப்பு:2017 இறப்புகள்
கோத்தகிரி ஊராட்சி ஒன்றியம்

**கோத்தகிரி  ஊராட்சி ஒன்றியம்** , தமிழ்நாட்டின் நீலகிரி மாவட்டத்தில் உள்ள நான்கு ஊராட்சி ஒன்றியங்களில் ஒன்றாகும்.

கோத்தகிரி வட்டத்தில் அமைந்த  கோத்தகிரி ஊராட்சி ஒன்றியம் பதினொன்று ஊராட்சி மன்றங்களைக் கொண்டுள்ளது. இந்த ஊராட்சி ஒன்றியத்தின் வட்டார வளர்ச்சி அலுவலகம் கோத்தகிரியில் இயங்குகிறது.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, கோத்தகிரி ஊராட்சி ஒன்றியத்தின் மொத்த மக்கள் தொகை  66,094 ஆகும். அதில்  பட்டியல் சாதி மக்களின் தொகை  18,713 ஆக உள்ளது.  பட்டியல் பழங்குடி மக்களின் தொகை 6,197 ஆக உள்ளது.

## ஊராட்சி மன்றங்கள்

கோத்தகிரி ஊராட்சி ஒன்றியத்தின் ஊராட்சிமன்றங்கள்: 

# தெங்குமரஹாடா
# நெடுகுளா
# நடுஹட்டி
# குஞ்சப்பனை
# கொணவக்கரை
# கோடநாடு
# கெங்கரை
# கடினமாலா
# ஜக்கனாரை
# தேனாடு
# அரகோடு

## வெளி இணைப்புகள்
* நீலகிரி மாவட்டத்தின் 4 ஊராட்சி ஒன்றியங்களின் வரைபடம் 
## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு: நீலகிரி மாவட்ட  ஊராட்சி ஒன்றியங்கள்
கூடலூர் ஊராட்சி ஒன்றியம்

**கூடலூர்  ஊராட்சி ஒன்றியம்** , தமிழ்நாட்டின்  நீலகிரி மாவட்டத்தில் உள்ள 6  ஊராட்சி ஒன்றியங்களில் ஒன்றாகும்.

கூடலூர் வட்டத்தில் அமைந்த  கூடலூர்  ஊராட்சி  ஒன்றியம் 9 ஊராட்சி மன்றங்களைக் கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் கூடலூரில்  இயங்குகிறது.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, கூடலூர் ஊராட்சி ஒன்றியத்தின் மொத்த மக்கள் தொகை  98,460  ஆகும். அதில்  பட்டியல் சாதி மக்களின் தொகை  25,918  ஆக உள்ளது.  பட்டியல் பழங்குடி மக்களின் தொகை 12,611 ஆக உள்ளது.

## ஊராட்சி மன்றங்கள்
கூடலூர் ஊராட்சி ஒன்றியத்தில் உள்ள ஊராட்சி மன்றங்களின் பட்டியல்: 
# ஸ்ரீமதுரை
# நெலாக்கோட்டை
# முதுமலை
# மசினகுடி
# பிதர்காடு
# சோலாடி
# பாக்கனா
# குன்னலாடி
# மாவனள்ளா

## வெளி இணைப்புகள்
* நீலகிரி மாவட்டத்தின் 4 ஊராட்சி ஒன்றியங்களின் வரைபடம் 
## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு: நீலகிரி மாவட்ட  ஊராட்சி ஒன்றியங்கள்
கடலையெண்ணெய்

**கடலையெண்ணை** (*peanut oil*, *groundnut oil*), வேர்க்கடலையில் இருந்து எடுக்கப்படும் தாவர எண்ணெய் ஆகும். இது, கடலையின் வாசத்தைக் கொண்ட, நல்லெண்ணெய் போன்று சமையலுக்கு பயன்படுத்தப்படும் எண்ணெயாகும். சீனா, தெற்கு மற்றும் தென்கிழக்கு ஆசிய நாடுகளில் பெருமளவில் சமையலுக்காக உபயோகப்படுத்தப்படுகிறது.

**பயண்கள்**

தூய்மையாக்கப்படாத கடலையெண்ணெயின் புகையும் நிலை 320 °F/160 °C. இது நல்லெண்ணெய் போல ஒரு சுவையூட்டியாகவும் பயன்படுகிறது. தூய்மையாக்கப்பட்ட  கடலையெண்ணெயின் புகையும் நிலை 450 °F/232 °C, இது உருளைக்கிழங்கு, வடை போன்றவரற்றை ஆழ வறுக்க பயன்படுகிறது.

**கூட்டமைவு**

இதன் பெரும்பான்மையாண  கூட்டமைப்பு கொழுப்பு அமிலங்கள்ஆவன- ஒலெயிக் அமிலம் (46.8% ஒலெயினாக), லினொலெயிக் அமிலம் (33.4% லினொலெயினாக ), மேலும் பாமிடிக் அமிலம் (10.0%  பாமிடினாக ). மேலும் இந்த எண்ணெயில் சிறிது ஸ்டீரியிக் அமிலம், அராகைடிக் அமிலம், பெஹெனிக் அமிலம், லிக்னோசெரிக் அமிலம் மற்றும் பல கொழுப்பு அமிலங்கள் உள்ளன.

சிலசமயங்களில்  தேக்க ஆயுளை மேம்படுத்த வைட்டமின் ஈ போன்ற எதிர் ஆக்சிகரணிகள்  சேர்க்கப்படுகின்றன.

**ஊட்டச்சத்து  உள்ளடக்கம்**

USDA (யூ  எஸ் வேளான் துரை) தகவல்களை அடிப்படையாகக் கொண்ட பின்வரும் அட்டவணைப்டி, 100 கிராம் வேர்க்கடலை எண்ணெயில் 17.7 கிராம் நிறைவுற்ற கொழுப்பு ( saturated fat), 48.3 கிராம் ஒற்றைச்செறிவிலாக் கொழுப்பு ( monounsaturated fat) மற்றும் 33.4 கிராம் பல்செறிவிலாக் கொழுப்பு (polyunsaturated fa.)உள்ளன. 

 

## மேற்கோள்கள்

பகுப்பு:சமையல் எண்ணெய்கள்
வேப்பந்தட்டை ஊராட்சி ஒன்றியம்

**வேப்பந்தட்டை ஊராட்சி ஒன்றியம்** , தமிழ்நாட்டின் பெரம்பலூர்  மாவட்டத்தில் உள்ள நான்கு ஊராட்சி ஒன்றியங்களில் ஒன்றாகும்.

வேப்பந்தட்டை ஊராட்சி ஒன்றியம் இருபத்தி ஒன்பது ஊராட்சி மன்றங்களைக் கொண்டுள்ளது.வேப்பந்தட்டை வட்டத்தில் உள்ள  இந்த ஊராட்சி ஒன்றியத்தின் வட்டார வளர்ச்சி அலுவலகம்  வேப்பந்தட்டையில் இயங்குகிறது.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, வேப்பந்தட்டை ஊராட்சி ஒன்றியத்தின் மொத்த மக்கள் தொகை  1,25,539  ஆகும். அதில்  பட்டியல் சாதி மக்களின் தொகை  19,207 ஆக உள்ளது.  பட்டியல் பழங்குடி மக்களின் தொகை  1,555 ஆக உள்ளது.

## ஊராட்சி மன்றங்கள்
வேப்பந்தட்டை ஊராட்சி ஒன்றியத்தின் 29 ஊராட்சிகள்; 

#அகரம்
#அனுக்கூர்
#அன்னமங்கலம்
#உடும்பியம்
#எறையூர்
#காரியானூர்
#கைகளத்தூர்
#தழுதாழை
#திருவாளந்துரை
#தேவையூர்
#தொண்டபாடி
#தொண்டமாந்துரை
#நூத்தப்பூர்
#நெய்குப்பை
#பசும்பலூர்
#பாண்டகபாடி
#பிம்பலூர்
#பிரம்மதேசம்
#பில்லங்குளம்
#பெரியம்மாபாளையம்
#பெரியவடகரை
#பேரையூர்
#மலையாளப்பட்டி
#மேட்டுப்பாளையம்
#வ. களத்தூர்
#வாலிகண்டபுரம்
#வெங்கலம்
#வெண்பாவூர்
#வேப்பந்தட்டை

## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு: பெரம்பலூர் மாவட்ட ஊராட்சி ஒன்றியங்கள்
1510

ஆண்டு **1510** (**[[ரோம எண்ணுருக்கள்|MDX]]**) பழைய யூலியன் நாட்காட்டியில் செவ்வாய்க்கிழமையில் துவங்கிய சாதாரண ஆண்டு ஆகும்.

## நிகழ்வுகள்
* பெப்ரவரி 27 - போர்த்துகலின் அஃபோன்சோ டி ஆல்புகேர்க்கி கோவாவைக் கைப்பற்றினார்.
* மே 12 - சீனாவில் மிங் பேரரசை வீழ்த்தும் முகமாக சூ சிபான் தலைமையில் கிளர்ச்சி துவங்கியது.
* மே 30 - சீனாவில் சூசிபானின் கிளர்ச்சி முறியடிக்கப்பட்டது.
* சூலை - இத்தாலிய மாநிலங்களைப் பாதுகாக்கும் நோக்கோடு ஆரம்பிகட்ட கத்தோலிக்க அணி, பிரெஞ்சு வசமிருந்த ஜெனோவா மீது தாக்குதலை நடத்தியது.
* பீட்டர் ஹென்லீன் என்பவர் முதலாவது சட்டைப்பை கடிகாரத்தை உருவாக்கினார்.
* சூரியகாந்திப் பூக்கள் முதன் முதலாக ஐரோப்பாவில் அறிமுகமாயின.

## பிறப்புகள்
* கெம்பெ கவுடா, பெங்களூரு நகரை உருவாக்கியவர் (இ. 1569)
 
## இறப்புகள்
* கியார்கியோன், வெனிசு ஓவியர் (பி. 1477)

## மேற்கோள்கள்

*
கிர்ச்சாஃப் விதி (வெப்ப இயக்கவியல்)

**கிர்ச்சாஃப் வெப்பக்கதிரியக்க விதி** என்பது வெப்ப இயக்கவியல் சமநிலையில் உள்ள ஒரு பொருளின் குறிப்பிட்ட அலைநீளத்துக்கும் வெப்பக்கதிர்வீச்சு உமிழ்வுக்கும் உட்கவர்வுக்கும் உள்ள தொடர்பை விளக்கும் வகையில் குசுத்தாவ் கிர்ச்சாஃப் எனும் தொய்ச்சுலாந்து நாட்டு இயற்பியலாளரால் கண்டறியப்பட்ட ஒரு இயற்பியல் விதி.

இவ்விதியின்படி, *ஒரு குறிப்பிட்ட அலைநீளத்தில் மற்றும் குறிப்பிட்ட வெப்பநிலையில் கதிர்வீச்சு திறனுக்கும் உட்கவர் திறனுக்கும் உள்ள தகவு அனைத்துப் பொருள்களுக்கும் மாறிலியாகும். இந்த மாறிலியானது, அதே வெப்பநிலையில் உள்ள மற்றும் அதே அலைநீளத்திற்கான முழுக்[[கரும்பொருள் (இயற்பியல்)|கரும்பொருள்]] ஒன்றின் வெப்பக் கதிர் வீச்சுத் திறனுக்குச் சமமாகும்*.


## பயன்பாடுகள்
தெர்மாஸ் குடுவையில் பளபளப்பான வெள்ளிப்பூச்சு செய்யப்பட்ட சுவர்கள் இருப்பதால், அதில் வெப்பம் உட்கவர்தல் மற்றும் உமிழ்தல் ஆகியவை மிகக் குறைந்த அளவிலே நடைபெறுகின்றன. எனவே அக்குடுவையிலுள்ள பனிக்கட்டி உடனடியாக உருகுவதில்லை. அதிலுள்ள சூடான திரவங்கள் விரைவில் குளிர்வதில்லை.

## மேற்கோள்கள்

பகுப்பு:ஆள்பெயர் சூட்டப்பட்ட இயற்பியல் விதிகள்‎
பகுப்பு:வெப்ப இயக்கவியல்
தேவர் குருபூசை

**தேவர் குருபூஜை விழா** வருடம்தோறும் தமிழ்நாட்டிலுள்ள இராமநாதபுரம் மாவட்டம் பசும்பொன்னில், அக்டோபர் மாதம் 28, 29 மற்றும் 30 ஆகிய தேதிகளில் கொண்டாடப்படும் ஒரு ஆன்மிகத் திருவிழாவாகும். மறைந்த ஆன்மிகவாதி பசும்பொன் முத்துராமலிங்கத் தேவரின் நினைவாகவும் அவரைப் போற்றும் வகையிலும் தமிழக அரசாலும் தேவரின் பக்தர்களாலும் இவ்விழா சிறப்பாகக் கொண்டாடப்பட்டு வருகிறது.

தெய்வத் திருமகனார் என்றழைக்கப்படும் முத்துராமலிங்கத் தேவர் பிறந்ததும் இறந்ததும் ஒரே நாளான அக்டோபர் 30 ஆகும். எனவே தேவர் ஜெயந்தியும் குருபூஜையும் ஒரே நாளில் கொண்டாடப்படுகின்றன. பசும்பொன்னில் மூன்று நாட்கள் கோலாகலமாக நடக்கும் தேவர் குருபூஜை விழாவில், தமிழகத்தின் பல்வேறு பகுதிகளிலிருந்தும் லட்சக்கணக்கான மக்கள் கலந்து கொண்டு பால்குடம் எடுத்தல், அலகு குத்துதல், முளைப்பாரி செலுத்துதல், முடிக்காணிக்கை செலுத்துதல், பொங்கல் வைத்தல், தீச்சட்டி செலுத்துதல், ஜோதி ஏந்திவந்து அபிஷேகம் செய்தல் ஆகிய செயல்களின் மூலம் தேவரை வணங்குகின்றனர். பல்வேறு அரசியல் கட்சிகளின் தலைவர்களும் தமிழக அமைச்சர்களும் கலந்துகொண்டு தேவரை வணங்குகின்றனர். 

தேவர் குருபூஜையன்று பசும்பொன்னிலுள்ள தேவர் ஆலயத்தினுள், தங்கக் கவசம் பூட்டப்பட்ட தேவரது சிலைக்கு மாலை அணிவித்தும் அபிஷேகம் செய்தும் பக்தர்கள் வணங்குவர். பசும்பொன் தவிர தமிழகத்தின் பல்வேறு பகுதிகளிலும் குறிப்பாக தென்மாவட்டங்களான தேனி, மதுரை, திண்டுக்கல், சிவகங்கை, விருதுநகர், தூத்துக்குடி, திருநெல்வேலி, கன்னியாகுமரி ஆகிய மாவட்டங்கள் முழுதும், மேலும் தலைநகர் சென்னையிலும் தேவர் குருபூஜை நாளன்று கொண்டாட்டங்கள் சிறப்பாக நடைபெறுகின்றன.

## மேற்கோள்கள்

பகுப்பு:தமிழ்நாட்டு விழாக்கள்
பகுப்பு:இராமநாதபுரம் மாவட்டம்
1508

ஆண்டு **1508** (**[[ரோம எண்ணுருக்கள்|MDVIII]]**) பழைய யூலியன் நாட்காட்டியில் சனிக்கிழமையில் துவங்கிய நெட்டாண்டு ஆகும்.

## நிகழ்வுகள்
* பெப்ரவரி - புனித ரோமப் பேரரசன் முதலாம் மாக்சிமிலியன் வெனிசுக் குடியரசைத் தாக்கினான்.
* சூன் 6 - புனித ரோமப் பேரரசன் முதலாம் மாக்சிமிலியன் வெனிசியப் படைகளிடம் தோற்றான். இரு தரப்புக்கும் இடையில் மூன்றாண்டுகள் போர் நிறுத்தம் கையெழுத்தானது. தான் கைப்பற்றிய பல பகுதிகளை அவன் வெனிசுக் குடியரசிடம் அளிக்க வேண்டியதாயிற்று.
* டிசம்பர் - திரு ஆட்சிப் பீடத்தில் மைக்கலாஞ்சலோ சிசுடைன் சிற்றாலய உட்கூரையை வரைவதற்கு ஆரம்பித்தார்.
* டிசம்பர் 10 - வெனிசுக் குடியரசுக்கு எதிராக திருத்தந்தை இரண்டாம் யூலியசு, பிரான்சின் பன்னிரண்டாம் லூயி, புனித ரோமப் பேரரசன் முதலாம் மாக்சிமிலிய்டன், அராகனின் இரண்டாம் பெர்டினாண்டு ஆகியோர் இணைந்து கூட்டணி உருவாகியது.

## பிறப்புகள்
* நசிருதீன் உமாயூன், முகலாயப் பேரரசர் (இ. 1556)

## இறப்புகள்
* மார்ச் - லொரன்சோ டி அல்மெய்டா, போர்த்துக்கீச நாடுகாண் பயணி

## மேற்கோள்கள்

*
1511

ஆண்டு **1511** (**[[ரோம எண்ணுருக்கள்|MDXI]]**) பழைய யூலியன் நாட்காட்டியில் புதன்கிழமையில் துவங்கிய சாதாரண ஆண்டு ஆகும்.

## நிகழ்வுகள்
*ஆகத்து 15 - மலாக்கா சுதானகத்தின் தலைநகர் மலாக்காவை போர்த்துகலின் அஃபோன்சோ டி ஆல்புகேர்க்கி கைப்பற்றினான். மலாக்கா நீரிணைப் பகுதி போர்த்துக்கல் வசமானது. சுல்தானகம் ஜொகூரில் இருந்து அரசோச்சியது.
* நவம்பர் - இங்கிலாந்தின் எட்டாம் ஹென்றிக்கும், அராகனின் இரண்டாம் பெர்டினாண்டுக்கும் இடையில் பிரான்சுக்கு எதிரான கூட்டணி உருவானது.
* நவம்பர் 20 - மலாக்காவில் இருந்து கோவாவுக்கு பெரும் செல்வங்கள் மற்றும் அஃபோன்சோ டி ஆல்புகேர்க்கிவையும் ஏற்றிச் சென்ற *புரோல் டி லா மார்* கப்பல் தாண்டது.
* டியேகோ வெலாசுக்கெசு, எர்னான் கோட்டெஸ் ஆகியோர் கியூபாவைக் கைப்பற்றினர்.
* துவார்த்தே பர்போசா இந்தியாவுக்கு இரண்டாவது தடவையாக வந்தார். கண்ணூரில் உள்ள தொழிற்சாலை ஒன்றில் எழுத்தராகப் பணியாற்றினார்.
* "ஒரு கருப்பர் நான்கு இந்தியர்களின் பணியைச் செய்யக்கூடியவர்" என அராகனின் இரண்டாம் பெர்டினண்டு நம்பினார்.
* புவேர்ட்டோ ரிக்கோவின் தென்மேற்கே பழங்குடிகளின் இரையினோ எனப்படும் கிளர்ச்சி இடம்பெற்றது.
* முதலாவது கறுப்பின அடிமைகள் கொலொம்பியாவுக்குக் கொண்டு வரப்பட்டனர்.

## பிறப்புகள்

## இறப்புகள்

## மேற்கோள்கள்

*
ஈயம்(II) அயோடைடு

**ஈயம்(II) அயோடைடு** *(Lead(II) iodide)* என்பது PbI2  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் பிளம்பசு அயோடைடு என்றும் அழைக்கப்படுகிறது. அறை வெப்பநிலையில்  அடர்மஞ்சள் நிறம் கொண்ட திண்மமாகக் காணப்படும் இச்சேர்மம் சூடுபடுத்தும் போது மீட்சியடையக்கூடிய செங்கல் சிவப்பு நிறமாக மாறுகிறது.

படிகநிலையில் இருக்கும் போது எக்சுகதிர் மற்றும் காமாக் கதிர்கள் உள்ளிட்ட உயர் ஆற்றல் ஒளியணுக்களை கண்டறிய உதவும் ஒரு கண்டுபிடிப்புப் பொருளாகப் பயன்படுத்தப்படுகிறது.

ஈயம்((II) அயோடைடில் ஈயம் கலந்து இருப்பதால் இது ஒரு நச்சாகச் செயல்படுகிறது. 19 ஆம் நூற்றாண்டில் அயோடின் மஞ்சள் என்ற பெயரில்  ஓவியர்கள் இதை சாயமாகப் பயன்படுத்தினார்கள். ஆனால் இது மிகவும் நிலைப்புத்தன்மையற்றுக் காணப்பட்டது.
 
## தயாரிப்பு

ஈயம்((II) நைட்ரேட்டு மற்றும் பொட்டாசியம் அயோடைடு கரைசல்களைச் சேர்த்து வினைபுரியச் செய்தால் மஞ்சள் நிற வீழ்படிவாக ஈயம்((II) அயோடைடு கிடைக்கிறது.
 
:Pb(NO3)2(aq) + 2KI(aq) → PbI2(s) + 2KNO3(aq)

அதிக அளவு பொட்டாசியம் அயோடைடு கரைசலில் இம்மஞ்சள் நிற வீழ்படிவு கரைந்து நிறமற்ற நான்கையோடோ பிளம்பேட்டு கரைசல் உருவாகிறது.
 
:Pb(I2)(s) + 2KI(aq) ⇄ K2PbI4(aq)

## மேற்கோள்கள்

## புற இணைப்புகள்

* Toxic Substances Portal - Lead

பகுப்பு:அயோடைடுகள்
பகுப்பு:ஈயம்(II) சேர்மங்கள்
பகுப்பு:உலோக ஆலைடுகள்
பகுப்பு:குறைக்கடத்திப் பொருட்கள்
பனி விடுதி (கியூபெக்)

**பனி விடுதி** (கியூபெக்) ( Ice Hotel  () என்பது வட அமெரிக்க கண்டத்தில் உள்ள கனடா நாட்டின்  கியூபெக் மாகாணத்தில், கியூபெக் நகரில் உள்ள முதல் மற்றும் ஒரே பனி விடுதி ஆகும்.
## வரலாறு
இந்த பனி விடுதி 2001 ஆம் ஆண்டு புத்தாண்டு தினம் அன்று திறக்கப்பட்டது. இதை அதன் முதல் ஆண்டின்போது, கியூபெக் நகரின் புறநகரில் மோண்ட்மோரின்செ அருவி பூங்கா என்னுமிடத்தில் அமைக்கப்பட்டது. அடுத்த ஆண்டு டுச்சிசெனரி விடுதிக்கு இது மாற்றப்பட்டது. இது 2002 இல் இருந்து 2010 வரை அங்கு செயல்பட்டது.  2011 ஆண்டு அங்கு கட்டப்பட்டிருந்த, விடுதியான டி க்லேஸ் செர்லெசுபோர்க் ஒட்டலுக்கு இடம் மாற்றப்பட்டது.
இந்த விடுதி கியூபெக் நகரில் இருந்து 5 கி.மீ வடக்கே அமைக்கப்படுகிறது. இதுதான் வட அமெரிக்காவின் முதல் மற்றும் ஒரே பனி விடுதியாகும். இது ஒவ்வோராண்டும் திசம்பர் மாதம் கட்டப்பட்டு சனவரி மாதம் திறக்கப்படுகிறது. இந்த பனிவிடுதியின் ஆயுள் என்பது ஒவ்வொரு ஆண்டும் ஏப்ரல் வரை  மூன்று மாதங்கள் ஆகும். அதன்பிறகு வெப்பத்தில் இது கரைந்துவிடும். அடுத்த ஆண்டு மீண்டும் கட்டப்படும். இது முதன் முதலில் 2001 ஆம் ஆண்டு திறந்து போது  11 இரட்டை படுக்கைகயறைகளுடன் திறக்கப்பட்டது. அதனைத் தொடர்ந்து தற்போது 51 இரட்டை படுக்கையறைகளுடன் அமைக்கப்படுகிறது. அனைத்தும் பனிக்கட்டியால் அமைக்கப்பட்ட இந்த விடுதியில் தரை மரப்பலகையால் அமைக்கப்படுகிறது. வாடிக்கையாளர்களுக்கு தேவைப்படும் சமயத்தில் வசதியான மெத்தை,  தூக்கப் பை, படுக்கை விரிப்பு, தலையணைகள் போன்றவை அறைகளில் வழங்கப்படுகின்றன. கழிவறைகள் மட்டும் சூடான ஒரு தனிப்பட்ட அமைப்புடன் அமைந்துள்ளது.
இந்த விடுதி ஒன்றரை மாதங்களில் 50 தொழிலாளர்களால் உருவாக்கப்படுகிறது. இந்த விடுதியைக்கட்ட ஒரு சிறப்புவாய்ந்த கலவையை பயன்படுத்தி அதன் சொந்தப் பனிக் கட்டிகள் கொண்டு கட்டப்படுகிறது. முதலில் உலோகச் சட்டங்களை தாங்கிகளாக பயன்படுத்தி கட்டப்பட்டு, பனிக்கட்டிகள் சில நாட்கள் கல்லாக உறைய அனுமதிக்கப்படுகிறது, பின்னர் தாங்கிகள் நீக்கப்படுகின்றன. விடுதி கட்ட 30,000 டன்கள் பனித்துகளும், 500 டன்கள் பனிக்கட்டிகளும் தேவைப்படுகின்றன. விடுதியின்  சுவர்கள் நான்கு அடி தடிமன் கொண்டு உள்ளன.

## சுற்றுலா தலம்
இந்த விடுதி ஒரு "சுற்றுலா தலம் " என விவரிக்கப்படுகிறது. இதற்கு கியூபெக் சுற்றுலாத்துறையின் ஆதரவும் உள்ளது.
விடுதியில் சுற்றுலா வருபவர்களுக்கு ஆங்கிலம் மற்றம் பிரெஞ்சு மொழிகளில் சேவை வழங்கப்படுகிறன. கிழமையின் ஏழு நாட்களும் செயல்படுகிறது.  பதின்மூன்றாவது பருவத்தின் முடிவில் ஒரு மில்லியன் பார்வையாளர்கள் மற்றும் 43,000வரை இரவு விருந்தினர்கள் வந்ததாக உத்தியோகபூர்வ புள்ளிவிவரம் தெரிவிக்கிறது. அதன் ஐந்தாவது பருவத்தில்,  70,000 சுற்றுலா பயணிகள்  வந்தனர்.

## திருமணங்கள்
இங்கு உள்ள ஒரு திருமணக்கூட தேவாலயத்தில் திருமணங்கள் நடத்தப்படுகின்றன. 10 கனவு திருமணக்கூடங்களில் ஹோட்டல் டி க்லேஸ் இடம் பெற்றுள்ளது.
இங்கு பதின்மூன்றாவது பருவத்தின் முடிவில்  275 திருமணங்கள்  நடத்தப்பட்டன.

## மேற்கோள்கள்

பகுப்பு:கியூபெக்
பகுப்பு:கட்டிடக்கலை
பகுப்பு:பனி
பகுப்பு:சுற்றுலா
பெரம்பலூர் ஊராட்சி ஒன்றியம்

**பெரம்பலூர்  ஊராட்சி ஒன்றியம்** , தமிழ்நாட்டின் பெரம்பலூர் மாவட்டத்தில் உள்ள நான்கு  ஊராட்சி ஒன்றியங்களில் ஒன்றாகும்.

பெரம்பலூர் ஊராட்சி  ஒன்றியம் 18 ஊராட்சி மன்றங்களைக் கொண்டுள்ளது. பெரம்பலூர் வட்டத்தில் உள்ள இந்த ஊராட்சி ஒன்றியத்தின் வட்டார வளர்ச்சி அலுவலகம் பெரம்பலூரில்  இயங்குகிறது.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, பெரம்பலூர் ஊராட்சி ஒன்றியத்தின் மொத்த மக்கள் தொகை  1,00,245 ஆகும். அதில்  பட்டியல் சாதி மக்களின் தொகை  32,523  ஆக உள்ளது.  பட்டியல் பழங்குடி மக்களின் தொகை 160 ஆக உள்ளது.

## ஊராட்சி மன்றங்கள்
பெரம்பலூர் ஊராட்சி ஒன்றியத்தில் உள்ள 18 ஊராட்சி மன்றங்கள்; 

#அம்மாபாளையம்
#அய்யலூர்
#ஆலம்பாடி
#எசனை
#கல்பாடி
#கவுல்பாளையம்
#களரம்பட்டி
#கீழக்கரை
#சத்திரமனை
#சிறுவாச்சூர்
#செங்குணம்
#நொச்சியம்
#புதுநடுவலூர்
#பொம்மனப்பாடி
#மேலப்புலியூர்
#லாடபுரம்
#வடக்குமாதவி
#வேலூர்

## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்
ஆலத்தூர் ஊராட்சி ஒன்றியம்

**ஆலத்தூர்  ஊராட்சி ஒன்றியம்** , தமிழ்நாட்டின் பெரம்பலூர்  மாவட்டத்தில் உள்ள நான்கு ஊராட்சி ஒன்றியங்களில் ஒன்றாகும்.

ஆலத்தூர் ஊராட்சி  ஒன்றியம் முப்பத்தி ஒன்பது ஊராட்சி மன்றங்களைக் கொண்டுள்ளது. ஆலத்தூர் வட்டத்தில் உள்ள  இந்த ஊராட்சி ஒன்றியத்தின் வட்டார வளர்ச்சி அலுவலகம்  ஆலத்தூரில் இயங்குகிறது.

## மக்கள் வகைப்பாடு
2011ஆம் ஆண்டு இந்திய மக்கள் தொகை கணக்கெடுப்பின் படி, ஆலத்தூர் ஊராட்சி ஒன்றியத்தின் மொத்த மக்கள் தொகை  1,05,986  ஆகும். அதில்  பட்டியல் சமூக மக்களின் தொகை  28,928 ஆக உள்ளது.  பட்டியல் பழங்குடி மக்களின் தொகை 209 ஆக உள்ளது.

## ஊராட்சி மன்றங்கள்
ஆலத்தூர்  ஊராட்சி ஒன்றியத்தில் உள்ள 39 ஊராட்சி மன்றங்கள்:

#அயினாபுரம்
#அருணகிரிமங்கலம்
#அல்லிநகரம்
#ஆதனூர்
#இராமலிங்கபுரம்
#இரூர்
#எலந்தங்குழி
#எலந்தலப்பட்டி
#கண்ணப்பாடி
#காரை
#கீழமாத்தூர்
#குரும்பாபாளையம்
#குரூர்
#கூடலூர்
#கூத்தூர்
#கொட்டரை
#கொளக்காநத்தம்
#கொளத்தூர்
#சாத்தனூர்
#சில்லகுடி
#சிறுகன்பூர்
#சிறுவயலூர்
#செட்டிகுளம்
#திம்மூர்
#து. களத்தூர்
#தெரணி
#தேனூர்
#நக்கசேலம்
#நாட்டார்மங்கலம்
#நாரணமங்கலம்
#நொச்சிகுளம்
#பாடாலூர்
#பிலிமிசை
#புஜங்கராயநல்லூர்
#மாவிலிங்கை
#மேலமாத்தூர்
#வரகுபாடி
#ஜெமீன் ஆத்தூர்
#ஜெமீன் பேரையூர்

## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு: பெரம்பலூர் மாவட்ட ஊராட்சி ஒன்றியங்கள்
பீமிலி கடற்கரை

**பீமிலி கடற்கரை** *(Bheemili Beach)* என்பது இந்தியாவின் ஆந்திரப்பிரதேச மாநிலத்தில் காணப்படும் ஒரு கடற்கரையாகும். கோசுதானி நதியில் இருந்து தோன்றும் இக்கடற்கரை விசாகப்பட்டினத்தில் இருந்து 24 கிலோமீட்டர் தொலைவில் காணப்படுகிறது. இக்கடற்கரையானது பிரித்தானியா மற்றும் டச்சுக்காரர்களின் ஆட்சிப்பகுதியைப் பிரதிபலிக்கிறது.
 
## வரலாறு

பிரித்தானிய கிழக்கிந்திய நிறுவனம் மற்றும் டச்சுக் கிழக்கிந்திய நிறுவனம் ஆகிய இரண்டு நிறுவனங்களுமே  வியாபாரத்திற்காகத் தங்கள் துறைமுகங்களை இங்கு வைத்திருந்தன.

## சுற்றுலா வளர்ச்சி

உலக அளவில் சுற்றுலாத்துறையை விரிவாக்க விசாகப்பட்டினம் நகர்புற வளர்ச்சித் துறை பல்வேறு முயற்சிகளை மேற்கொண்டு வருகிறது. இதற்காக விசாகப்பட்டினம் – பீமிலி கடற்கரை சாலையில் ஒரு கடற்கரைப் பூங்காவை அமைத்தது. கடற்கரை நீளத்திற்கும் சுற்றுலா வசதிகளும் பல மேம்பாட்டுத் திட்டங்களையும் செயற்படுத்தி வருகிறது.

## மேற்கோள்கள்

பகுப்பு:இந்தியக் கடற்கரைகள்
பகுப்பு:விசாகப்பட்டினம் மாவட்டம்
ஹைக் மெசஞ்சர்

**ஹைக் மெசஞ்சர்**, உடனுக்குடன் செய்தியனுப்ப உதவும் மென்பொருளாகும். நுண்ணறிபேசிகளில் இயங்கக்கூடிய இந்த மென்பொருள், பல்வேறு இயக்கத்தளங்களில் இயங்குகிறது. இதை பயன்படுத்த இணைய வசதி தேவை. இதன் மூலம் உரை செய்திகளை அனுப்பதோடு, இயக்குபடங்களும், உணர்ச்சித்திரங்களும், குரல் செய்திகளும், தொடர்புகளும் அனுப்பலாம்.

இது 2012ஆம் ஆண்டின் டிசம்பர் பன்னிரண்டாம் நாளில் ஏவப்பட்டது. இதை பாரதி எண்டர்பிரைசஸ், சாப்ட்பேங்க் ஆகிய இரு நிறுவனங்கள் இணைந்து உருவாக்கியுள்ளன.

2015ஆம் ஆண்டின் ஜனவரி மாதத்தில் இருந்து இந்த மென்பொருளின் மூலம் பேசும் வசதி அறிமுகமானது.

2015ஆம் ஆண்டின் செப்டம்பர் மாதத்தில் இருந்து கூட்டமாக பேசும் வசதி அறிமுகமானது. இதன் மூலம் அதிகபட்சமாக நூறு பேர் வரை குழுவாக உரையாடலாம்.

## சான்றுகள்

பகுப்பு:சமூக வலைப்பின்னல்கள்
பகுப்பு:நகர்பேசி மென்பொருட்கள்
பகுப்பு:ஆண்ட்ராய்டு மென்பொருட்கள்
பகுப்பு:பிளாக்பெர்ரி மென்பொருட்கள்
பகுப்பு:ஐஓஎஸ் மென்பொருட்கள்
டார்லிங் (திரைப்படம்)

**டார்லிங்** என்பது 2015ஆம் ஆண்டில் அறிமுக இயக்குநரான சாம் ஆண்டன் இயக்கத்தில் வெளியான ஒரு இந்தியத் தமிழ்த் திரைப்படமாகும். இந்த திகில் நகைச்சுவைத் திரைப்படமான இத்திரைப்படத்தினை அல்லு அரவிந்த், கே. இ. ஞானவேல் ராஜா ஆகியோர் இணைந்து தயாரித்திருந்தனர். இத்திரைப்படத்தில் ஜி. வி. பிரகாஷ்குமார், நிக்கி கல்ரானி ஆகியோர் முக்கிய வேடங்களில் நடித்திருந்தனர். இப்படம் 2013 ஆவது ஆண்டில் தெலுங்கில் வெளியான *பிரேம கதை சித்திரம்* திரைப்படத்தின் மறுவாக்கமாகும். 2015 சனவரி 15 அன்று வெளியான இத்திரைப்படம் நல்ல வரவேற்பு பெற்றதுடன் வணிக ரீதியாகவும் வெற்றிபெற்றது.

இசையமைப்பாளர் ஜி.வி. பிரகாஷ் குமார் இப்படத்திற்கு  இசையமைத்துள்ளார். பாடல் வரிகளை நா. முத்துக்குமார் மற்றும் அருண்ராஜா காமராஜ் எழுதியுள்ளனர். இந்த ஆல்பம் 2014 ஆம் ஆண்டு நவம்பர் மாதம் 26 ஆம் தேதியன்று சூரியன் எஃப்.எம் சுடுடியோவில் வெளியிடப்பட்டது.

## மேற்கோள்கள்

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ஜி. வி. பிரகாஷ் குமார் நடித்த திரைப்படங்கள்
பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள்
யாரடா கடற்கரை

**யாரடா கடற்கரை** (*Yarada Beach*) என்பது இந்தியாவின் ஆந்திரப்பிரதேச மாநிலத்தில் வங்காள விரிகுடா கரையில் அமைந்துள்ள ஒரு கடற்கரையாகும். விசாகப்பட்டினம் நகரிலிருந்து சுமார் 15 கிலோமீட்டர் தொலைவில் கங்காவரம் கடற்கரை, டால்பின் மூக்கு, கங்காவரம் துறைமுகம் ஆகியனவற்றுக்கு அருகில் இக்கடற்கரை காணப்படுகிறது.

## அறிவியல் கல்வி

இக்கடற்கரையில் படிந்துள்ள வண்டலின் பண்புகள் குறித்து மே 2009 முதல் மே 2010 வரை ஒரு அறிவியல் ஆய்வு இங்கு நடத்தப்பட்டது. அருகில்  புறா மலை அமைந்திருப்பதன் தாக்கத்தால்தான் இக்கடற்கரையில் வண்டல் படிவுகள் சேர்வதும் பின்னர் அவை மண் அரிமானத்தால் நீக்கப்படுவதும் நிகழ்கின்றன என்ற உண்மையை இந்த அறிவியல் ஆய்வு முடிவுகள் தெரிவித்தன. 

## மேற்கோள்கள்


பகுப்பு:விசாகப்பட்டினம் மாவட்டம்
பகுப்பு:இந்தியக் கடற்கரைகள்
ஜில்.ஜங்.ஜக்

**ஜில் ஜங் ஜக்** (Jil Jung Juk) என்பது 2016 ஆம் ஆண்டில் வெளிவந்த நகைச்சுவைத் தமிழ்த் திரைப்படம் ஆகும். இத்திரைப்படத்தினை தீராஜ் வைடி (Deeraj Vaidy) இயக்கினார். சித்தார்த், சனத் ரெட்டி, அவினாஷ் ரகுதேவன் ஆகியோர் இத்திரைப்படத்தின் முதன்மைக் கதாப்பாத்திரங்களாக நடித்துள்ளனர். சித்தார்த்தின் 25 ஆவது திரைப்படம் இதுவேயாகும். இத்திரைப்படத்திற்கு விஷால் சந்திரசேகர் இசையமைத்துள்ளார். இத்திரைப்படத்தின் படப்பிடிப்பாளர் ஸ்ரேயாஸ் கிருஷ்ணா ஆவார்.

## நடிப்பு
* சித்தார்த் - ஜில்
* அவினாஷ் ரகுதேவன் - ஜங்
* சனத் ரெட்டி - ஜக்
* நாசர்
* ராதாரவி
* ஆர். ஜே. பாலாஜி
*ஜாஸ்மின் பஸின்

## தயாரிப்பு
2015 ஆம் ஆண்டில் நடிகர் சித்தார்த், எனக்குள் ஒருவன் திரைப்படத்தின் படப்பிடிப்புக்கள் நிறைவடைந்த பின்னர், தனது சொந்தத் தயாரிப்பில் திரைப்படமொன்றைத் தயாரிக்க எண்ணினார். அதன்படி அத்திரைப்படத்திற்கு இயக்குநராக புதுமுக இயக்குநர் தீராஜ் வைடியை நியமிக்க முடிவுசெய்து, தன்னுடைய திரைப்படத்திற்கு நகைச்சுவைத் தலைப்பாக "ஜில் ஜங் ஜக்" எனும் தலைப்பிடலாம் எனவும் தீர்மானித்தார். 2015 ஆம் ஆண்டின் மே மாதத்தில் திரைப்படம் தயாரிப்பில் உள்ளதாக அறிவிக்கப்பட்டது. 1994 ஆம் ஆண்டில் வெளியிடப்பட்ட காதலன் எனும் திரைப்படத்தில் நடிகர் வடிவேலு பேசும் *ஜில் ஜங் ஜக்* ஓர் சிறு வசனத்தில் இருந்தே தலைப்பு தெரிவு செய்யப்பட்டது. ஜில் ஜங் ஜக் எனும் இத்தலைப்பு மூன்று நபர்களையும் விபரிப்பதாக அமைந்துள்ளது.

2015 ஆம் ஆண்டு ஒக்டோபர் மாதம் இயக்குநர் கார்த்திக் சுப்புராஜ் அவர்களால் இத்திரைப்படத்தின் உத்தியோகபூர்வ முதற் சுவரொட்டி வெளியிடப்பட்டது. இத்திரைப்படத்தில் "சூட் த குருவி"  பாடல் வெளியாகிய சில தினங்களிலேயே பிரபல்யம் அடைந்தது.

## மேற்கோள்கள்

## வெளி இணைப்புகள்
*

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ராதாரவி நடித்த திரைப்படங்கள்
ஜித்தா கோபுரம்

**ஜித்தா கோபுரம்** அல்லது **ஜெத்தா கோபுரம்** என்பது சவூதி அரேபியாவின் ஜித்தாவில் கட்டப்பட்டுக்கொண்டிருக்கும் வானளாவியாகும். இது கட்டிமுடிக்கப்பட்டபின் உலகின் உயர்ந்த கட்டடம் எனும் பெருமையைப் பெறும்.

## மேற்கோள்கள்

பகுப்பு:ஜித்தா
ஜெயங்கொண்டம் ஊராட்சி ஒன்றியம்

**ஜெயங்கொண்டம்  ஊராட்சி ஒன்றியம்** , இந்தியாவின் தமிழ்நாட்டின் அரியலூர்  மாவட்டத்தில் உள்ள ஆறு  ஊராட்சி ஒன்றியங்களில் ஒன்றாகும்.  ஜெயங்கொண்டம்  ஊராட்சி  ஒன்றியம் முப்பத்தி ஐந்து ஊராட்சி மன்றங்களை கொண்டுள்ளது. இவ்வூராட்சி  ஒன்றியத்தின் வட்டார வளர்ச்சி அலுவலகம்  ஜெயங்கொண்டத்தில் இயங்குகிறது.

## மக்கள் வகைப்பாடு
2011ஆம் ஆண்டு இந்திய மக்கள் தொகை கணக்கெடுப்பின் படி, ஜெயங்கொண்டம் ஊராட்சி ஒன்றியத்தின் மொத்த மக்கள் தொகை  1,17,515    பேர் ஆவர். அதில்  பட்டியல் சமூக மக்களின் தொகை  32,388   பேர் ஆக உள்ளது.  பட்டியல் பழங்குடி மக்களின் தொகை  2,906 பேர் ஆக உள்ளது. 

## ஊராட்சி மன்றங்கள்
ஜெயங்கொண்டம் ஊராட்சி ஒன்றியத்தில் உள்ள 35 ஊராட்சி மன்றங்களின் விவரம்;

# வெட்டியார்வெட்டு
# வங்குடி
# வாணதிரையன்பட்டினம்
#உட்கோட்டை
# துளாரங்குறிச்சி
# தத்தனூர்
# தண்டலை
# தழுதாழைமேடு
# த. சோழன்குறிச்சி
# சலுப்பை
# பிச்சனூர்
# பிராஞ்சேரி
# பிள்ளைப்பாளையம்
# பிலிச்சிக்குழி
# பெரியவளையம்
# பாப்பாக்குடி
# படநிலை
# முத்துசேர்வாமடம்
# மேலணிக்குழி
# கழுவந்தோண்டி
# கழுமங்கலம்
# காட்டகரம்
# கச்சிப்பெருமாள்
# கல்லாத்தூர்
# குருவாலப்பர்கோவில்
# குண்டவெளி
# கங்கைகொண்டசோழபுரம்
# இறவாங்குடி
# இளையபெருமாள்நல்லூர்
# இடையார்
# தேவாமங்கலம்
# அய்யப்பநாயக்கன்பேட்டை
# அங்கராயநல்லூர்
# ஆமணக்கந்தோண்டி
# ஆலத்திப்பள்ளம்

## வெளி இணைப்புகள்
* அரியலூர் மாவட்ட ஊராட்சி ஒன்றியங்களின் வரைபடம் 
## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு:அரியலூர்  மாவட்ட ஊராட்சி ஒன்றியங்கள்
அரியலூர் ஊராட்சி ஒன்றியம்

**அரியலூர் ஊராட்சி ஒன்றியம்** (*Ariyalur Block*), இந்தியாவின், தமிழ்நாட்டின், அரியலூர் மாவட்டத்தில் உள்ள ஆறு  ஊராட்சி ஒன்றியங்களில் ஒன்றாகும். அரியலூர் ஊராட்சி  ஒன்றியம், 34 ஊராட்சி மன்றங்களை கொண்டுள்ளது. அரியலூர் வட்டத்தில் உள்ள அரியலூர் ஒன்றியத்தின் வட்டார வளர்ச்சி அலுவலகம், அரியலூரில்  இயங்குகிறது.

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின்படி, அரியலூர் ஊராட்சி ஒன்றியத்தின் மொத்த மக்கள் தொகை, 1,10,558 ஆகும். அதில்  பட்டியல் சமூக மக்களின் தொகை  28,210   பேர் ஆக உள்ளது. பட்டியல் பழங்குடி மக்களின் தொகை 960 பேர் ஆக உள்ளது.

## ஊராட்சி மன்றங்கள்
அரியலூர் ஊராட்சி ஒன்றியத்தில் உள்ள 34 ஊராட்சி மன்றங்களின் விவரம்; 

# அருங்கால்
# அஸ்தினாபுரம்
# ஆண்டிப்பட்டாகாடு
# ஆலந்துறையார்கட்டளை
# இடையத்தாங்குடி
# இராயம்புரம்
# இலுப்பையூர்
# உசேனாபாத்
# ஓட்டக்கோவில்
# கடுகூர்
# கயர்லாபாத்
# கருப்பிலாக்கட்டளை
# கல்லங்குறிச்சி
# காவனூர்
# கோவிந்தபுரம்
# சிறுவளூர்
# சீனிவாசபுரம்
# சுண்டக்குடி
# சுப்புராயபுரம்
# சென்னிவனம்
# தாமரைக்குளம்
# தேளூர்
# நாகமங்கலம்
# புங்கங்குழி
# புதுப்பாளையம்
# பெரியதிருக்கோணம்
# பெரியநாகலூர்
# பொட்டவெளி
# மணக்கால்
# மணக்குடி
# மேலக்கருப்பூர்
# ரெட்டிப்பாளையம்
# விளாங்குடி
# வெங்கடகிருஷ்ணாபுரம்

## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்

## வெளி இணைப்புகள்
* அரியலூர் மாவட்ட ஊராட்சி ஒன்றியங்களின் வரைபடம் 

பகுப்பு:அரியலூர் மாவட்ட ஊராட்சி ஒன்றியங்கள்
ஆண்டிமடம் ஊராட்சி ஒன்றியம்

**ஆண்டிமடம்  ஊராட்சி ஒன்றியம்** , இந்தியாவின் தமிழ்நாட்டின் அரியலூர்  மாவட்டத்தில் உள்ள ஆறு  ஊராட்சி ஒன்றியங்களில் ஒன்றாகும்.  ஆண்டிமடம் ஊராட்சி  ஒன்றியத்தில் முப்பது ஊராட்சி மன்றங்கள் உள்ளது. ஆண்டிமடம் வட்டத்தில் உள்ள இவ்வூராட்சி  ஒன்றியத்தின்  வட்டார வளர்ச்சி அலுவலகம் ஆண்டிமடத்தில்   இயங்குகிறது

## மக்கள் வகைப்பாடு
2011ஆம் ஆண்டு இந்திய மக்கள் தொகை மகணக்கெடுப்பின் படி, ஆண்டிமடம் ஊராட்சி ஒன்றியத்தின் மொத்த மக்கள் தொகை 1,10,115 பேர் ஆவர். அதில்  பட்டியல் சமூக மக்களின் தொகை  21,811 பேர் ஆக உள்ளது.  பட்டியல் பழங்குடி மக்களின் தொகை  2,339 பேர் ஆக உள்ளது.

## ஊராட்சி மன்றங்கள்
ஆண்டிமடம் ஊராட்சி ஒன்றியத்தில் உள்ள 30 கிராம ஊராட்சி மன்றங்களின் விவரம்;

#அணிக்குதிச்சான்
# அய்யூர்
#அழகாபுரம்
# ஆண்டிமடம்
# இடையக்குறிச்சி
# விழுதுடையான்
# விளந்தை
# வாரியங்காவல்
# வல்லம்
# திருக்களப்பூர்
# ஸ்ரீராமன்
# சிலம்பூர்
# ராங்கியம்
# புதுக்குடி
# பெரியாத்துக்குறிச்சி
# பெரியகிருஷ்ணாபுரம்
# பெரியகருக்காய்
# ஓலையூர்
# நாகம்பந்தல்
# மேலூர்
# மருதூர்
# குவாகம்
# கோவில்வாழ்க்கை
# கூவத்தூர்
# கொளத்தூர்
# கொடுக்கூர்
# கவரப்பாளையம்
# காட்டாத்தூர்
# இலையூர்
# தேவனூர்

## வெளி இணைப்புகள்
* அரியலூர் மாவட்ட ஊராட்சி ஒன்றியங்களின் வரைபடம் 
## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு:அரியலூர்  மாவட்ட ஊராட்சி ஒன்றியங்கள்